Վասիլիկի Կալոգերա

**Վասիլիկի «Վիկի» Կալոգերա** (, , ), հույն և ամերիկացի գիտնական-աստղաֆիզիկոս, աստղաֆիզիկական կոմպակտ օբյեկտների (սպիտակ թզուկ, նեյտրոնային աստղ, սև խոռոչ) ուսումնասիրման ոլորտում աշխարհի առաջատար փորձագետներից մեկը։  Առանցքային դերակատարություն է ունեցել Ալբերտ Այնշտայնի կողմից կանխատեսված գրավիտացիոն ալիքների բացահայտման գործում։

Հյուսիսարևմտյան համալսարանի (NU) Վայնբերգի անվան արվեստի և գիտության քոլեջի ֆիզիկայի և աստղաֆիզիկայի ամբիոնի վարիչի տեղակալ և պրոֆեսոր, Հյուսիսարևմտյան համալսարանին կից աստղաֆիզիկայի միջդիսցիպլինար հետազոտությունների կենտրոնի (CIERA) համահիմնադիր և տնօրեն, ինչպես նաև  գրավիտացիոն ալիքների որոնմամբ զբաղվող LIGO միջազգային գիտական միության առաջատար անդամ,  Մեծ հետազոտության աստղադիտակի (LSST) տնօրենների խորհրդի անդամ։

2008 թվականին «Astronomy» ամսագիրը Կալոգերայի անունն ընդգրկել է «Աստղագիտության ոլորտի լավագույն տասնյակում»։ Բազմաթիվ գիտական պարգևների դափնեկիր է։ Ունի 91-ին հավասարազոր H-գործակից և գիտական հոդվածները մեջբերվել են ավելի քան 28 600 անգամ։

## Կենսագրություն
Վասիլիկի Կալոգերան ծնվել է 1971 թվականին Սերես քաղաքում (Կենտրոնական Մակեդոնիա, Հունաստան)։ 1992 թվականին ավարտել է Սալոնիկի Արիստոտելի համալսարանը՝ ստանալով ֆիզիկայի բնագավառի բակալավրի աստիճան։ 1997 թվականին աստղաֆիզիկայի բնագավառի գիտության դոկտորի աստիճան է ստացել Ուրբանա-Շամպեյնի Իլինոյսի համալսարանից։ Հետդոկտորական գիտական հետազոտությունը շարունակել է Հարվարդ-Սմիթսոնյան աստղաֆիզիկայի կենտրոնում։

2001 թվականից աշխատում է Հյուսիսարևմտյան համալսարանի (NU) Վայնբերգ քոլեջի ֆիզիկայի և աստղագիտության ֆակուլտետում՝ հաջորդաբար զբաղեցնելով ասիստենտի (2001-2005), դոցենտի (2005-2009), պրոֆեսորի (2009 թվականից) և ամբիոնի վարիչի տեղակալի (2015  թվականից) պաշտոններ, ինչպես նաև Հյուսիսարևմտյան համալսարանին կից աստղաֆիզիկայի միջդիսցիպլինար հետազոտությունների կենտրոնի (CIERA)  տնօրենի պաշտոնը (2012 թվականից, 2009-2012 թվականներին՝ համատնօրեն)։

Կալոգերայի հետազոտությունները ֆինանսավորվում են Ազգային գիտական հիմնադրամի,  ՆԱՍԱ-ի, ինչպես նաև Հյուսիսարևմտյան համալսարանի կողմից։

Բազմաթիվ գիտական հրապարակումների հեղինակ է։

## Անդամակցություն
* Ամերիկյան աստղագիտական ընկերության անդամ
* Ամերիկյան ֆիզիկական միություն անդամ

## Պարգևներ, մրցանակներ
* 2002 թվական -  Էննի Կեննոնի անվան աստղաֆիզիկայի մրցանակ[
* 2002 թվական -  Գիտության և ճարտարագիտության ոլորտում Դեյվիդ և Լյուսիլ Պակարդովների կրթաթոշակ
* 2004 թվական -  Կոտրելի կրթաթոշակ՝ աստղագիտության բնագավառում
* Ազգային գիտական հիմնադրամի CAREER մրցանակ՝ աստղաֆիզիկայի բնագավառում
* 2008 թվական -  Մարի Գյոպերտ-Մայերի անվան մրցանակ
* 2012 թվական -  Սիմոնսի կրթաթոշակ`տեսական ֆիզիկայի բնագավառում
* 2016 թվական -  Հանս Բետի անվան մրցանակ
* 2017 թվական -  Մարտին Է․ և Գերտրուդ Ջ. Վալդերովի անվան մրցանակ առաջադեմ գիտական հետազոտությունների համար
* 2018 թվական -  Դենի Հայնեմանի անվան մրցանակ՝ աստղաֆիզիկայի բնագավառում

## Ընտրված հրատարակություններ
* D. W. Kim, G. Fabbiano, V. Kalogera, et al., Probing the Low-Luminosity X-Ray Luminosity Function in Normal Elliptical Galaxies, Astrophysical Journal 652, 1090 (2006).
* Eccentricities of Double Neutron Star Binaries, Astrophysical Journal 652, 540 (2006).
* M. Freitag, P. Amaro-Seoane, and V. Kalogera, Stellar Remnants in Galactic Nuclei: Mass Segregation, Astrophysical Journal 649, 91 (2006)
* J. Sepinsky, V. Kalogera, and K. Belczynski, Are Supernova Kicks Responsible for X-ray Binary Ejection from Young Clusters?, Astrophysical Journal 621, L37 (2005).
* B. Willems, V. Kalogera, and M. Henninger, Pulsar Kicks and Spin Tilts in the Close Double Neutron Stars PSR J0737-3039, PSR B1534+12, and PSR B1913+16, Astrophysical Journal 616, 414 (2004).
* V. Kalogera, et al., The Cosmic Coalescence Rate for Double Neutron Star Binaries, Astrophys. J. Lett. 601, Issue 2, L179 (2004).
* V. Kalogera, M. Henninger, N. Ivanova, and A. R. King, An Observational Diagnostic for Ultraluminous X-Ray Sources, Astrophys. J. Lett. 603, Issue 1, L41 (2004).

## Ծանոթագրություններ

Կատեգորիա:20-րդ դարի ֆիզիկոսներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի աստղաֆիզիկոսներ
Կատեգորիա:Ամերիկացի ֆիզիկոսներ
Կատեգորիա:Կին աստղաֆիզիկոսներ
Կատեգորիա:Հույն աստղագետներ
Կատեգորիա:Հույն աստղաֆիզիկոսներ
Կատեգորիա:Հույն կին գիտնականներ
Կատեգորիա:Հույն ֆիզիկոսներ
Կատեգորիա:Սալոնիկի համալսարանի շրջանավարտներ
Կատեգորիա:Ֆիզիկոսներ այբբենական կարգով